Diari Oficial de la Generalitat Valenciana


Sumari del DOGV 5884, del 03-11-2008 (2008/12308)

RESOLUCIÓ de 14 d'octubre de 2008, de la Direcció General d'Energia, per la qual s'atorga a Energías Renovables Mediterráneas SA (Renomar) autorització administrativa per a la construcció de la instal·lació eòlica parc eòlic Peñas de Dios, situat al terme municipal d'Andilla, s'aprova el projecte d'execució i es declara, en concret, la seua utilitat pública. Expedient ATREGI/2003/42.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5884

Data del DOGV
:   03-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12164


Data del document
:   14-10-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Andilla
    * energia eòlica
    * empresa privada

RESOLUCIÓ de 14 d'octubre de 2008, de la Direcció General d'Energia, per la qual s'atorga a Energías Renovables Mediterráneas SA (Renomar) autorització administrativa per a la construcció de la instal·lació eòlica parc eòlic Peñas de Dios, situat al terme municipal d'Andilla, s'aprova el projecte d'execució i es declara, en concret, la seua utilitat pública. Expedient ATREGI/2003/42. [2008/12551]  
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat amb data 3 de novembre de 2001 a instància d'Energías Renovables Mediterráneas SA (Renomar), amb domicili social a València, carrer Doctor Romagosa núm. 1, amb relació a l'aprovació del pla energètic de la zona 8 del Pla Eòlic de la Comunitat Valenciana que establix instal·lacions situades en els termes municipals de La Yesa, Andilla, Chelva i Calles per a la instal·lació de tres parcs eòlics denominats Cerro de la Nevera, Peñas de Dios i Peñas de Dios II.  
Vist l'escrit presentat, amb data 18 d'octubre de 2002, davant del Servici Territorial d'Indústria i Energia de la Conselleria d'Indústria i Comerç, en què sol·licita autorització administrativa i declaració d'utilitat pública, en concret, per a la construcció de la instal·lació eòlica parc eòlic Peñas de Dios situat als termes municipals d'Andilla, Chelva i Calles, a la província de València, a què s'adjuntava avantprojecte de l'esmentat parc eòlic firmat per Miguel Núñez Polo i visat per la demarcació de València del Col·legi Oficial d'Enginyers Industrials de la Comunitat Valenciana i Albacete.  
Vist l'escrit presentat, amb data 18 d'octubre de 2002, davant del Servici Territorial d'Indústria i Energia de la Conselleria d'Indústria i Comerç, en què sol·licita autorització administrativa, aprovació de projecte i declaració d'utilitat pública, en concret, per a la construcció de la subestació transformadora 132/20 kV Peñas de Dios situada al terme municipal d'Andilla a la província de València, a què s'adjuntava el projecte de la citada subestació firmat per Pablo Romera Alonso i visat per la delegació de Castelló del Col·legi Nacional d'Enginyers de l'ICAI.  
Vist l'escrit presentat, amb data 22 de maig de 2007, davant de la Direcció General d'Energia, en el qual se sol·licita autorització administrativa, aprovació de projecte i declaració d'utilitat pública per a la construcció de la instal·lació eòlica parc eòlic Peñas de Dios, al qual s'adjunta projecte d'execució de l'esmentat parc eòlic firmat per Martín Echeverría Crespo, i visat per la demarcació de València del Col·legi Oficial d'Enginyers Industrials de la Comunitat Valenciana, amb data 17 d'abril de 2007.  
Vist l'escrit presentat, amb data 24 de maig de 2007, davant de la Direcció General d'Energia, en el qual se sol·licita autorització administrativa, aprovació de projecte i declaració d'utilitat pública per a la subestació transformadora Peñas de Dios, al qual s'adjunta l'annex justificatiu del canvi de la subestació transformadora Peñas de Dios, firmat per Martín Echeverría Crespo, i visat per la demarcació de València del Col·legi Oficial d'Enginyers Industrials de la Comunitat Valenciana, amb data 23 de gener de 2007.  
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de pla energètic, pla especial d'ordenació i estudi d'impacte ambiental de la zona 8 del Pla Eòlic de la Comunitat Valenciana, presentats per l'empresa Energías Renovables Mediterráneas SA (Renomar).  
Vist que en el període d'informació pública, en compliment del que establixen la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, i les Normes del Pla Eòlic de la Comunitat Valenciana, en què van ser sotmesos els projectes de pla especial, els avantprojectes de parcs eòlics amb la relació de béns i drets afectats i l'estudi d'impacte ambiental de la zona 8, per mitjà d'anuncis en el Butlletí Oficial de la Província de València núm. 197, de 19 d'agost de 20; el Diari Oficial de la Generalitat Valenciana núm. 4.826, de 24 d'agost de 2004, i en el diari El mundo del dia 12 d'agost de 2004, s'han presentat 17 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant perquè n'emetera informe i que han sigut degudament sotmesos a informe pel Servici Territorial d'Energia de València i la Direcció General d'Energia, informes que estan en l'expedient d'aprovació del pla especial d'ordenació de la zona 8.  
Vist que, de conformitat amb el que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 8, la separata de la part de les instal·lacions que els afecten, a fi que presten la conformitat o l'oposició a les autoritzacions sol·licitades, juntament amb la relació concreta i individualitzada dels béns i drets afectats, per a l'exposició al públic.  
Vist que, de conformitat amb el que establix l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix la separata dels avantprojectes dels parcs eòlics de la zona 8 a:  
Conselleria de Cultura, Educació i Esport. Direcció General de Patrimoni Artístic  
Conselleria de Territori i Habitatge. Direcció Territorial de València  
Ministeri d'Economia i Hisenda. Gerència Regional del Cadastre  
Radiotelevisió Espanyola   
Diputació de València  
Ministeri de Medi Ambient, Confederació Hidrogràfica del Xúquer  
Retevisió   
A fi que presten la conformitat o l'oposició a l'autorització sol·licitada.  
Vist que, de conformitat amb el que establix l'esmentat article 127 del Reial Decret 1955/2000, es va traslladar al sol·licitant les decisions dels ajuntaments i organismes esmentats, que van ser degudament contestades.  
Vist que estan en l'expedient les decisions dels ajuntaments i dels organismes esmentats, així com les contestacions del sol·licitant.  
Vist que, amb data 1 de setembre de 2005, el conseller d'Infraestructures i Transport aprova provisionalment el pla especial d'ordenació de la zona 8.  
Vist que, mitjançant una Resolució de 2 de març de 2007, la secretària autonòmica de Territori i Medi Ambient de la Conselleria de Territori i Habitatge formula Declaració d'Impacte Ambiental en què estima acceptable, des del punt de vista ambiental, el projecte d'instal·lacions eòliques de la zona 8, que preveu els tres parcs eòlics Cerro de la Nevera, Peñas de Dios i Peñas de Dios II, amb una potència total de 99 MW, el sistema d'evacuació del qual es projecta a la ST de Vilamarxant, amb les condicions que s'arrepleguen en l'apartat tercer de la part dispositiva de la mencionada Declaració d'Impacte Ambiental.  
Vist que mitjançant una Resolució de 29 de maig de 2007, del conseller de Territori i Habitatge, s'aprova definitivament el pla especial d'ordenació de la zona 8.   
Vist que, d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del pla especial i la publicació oficial tindrà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics, arreplegats en els articles 107, 108, 109 i 110 de la Llei 16/2005 Urbanística Valenciana, de 30 de desembre de 2005.   
Vist que, mitjançant una Resolució del conseller d'Infraestructures i Transport, de 17 d'octubre de 2007, es formalitza l'aprovació del pla energètic de la zona 8 per a la implantació dels parcs eòlics Cerro de la Nevera, Peñas de Dios i Peñas de Dios II, situats als termes municipals de La Yesa, Chelva, Andilla i Calles, d'acord amb el que establix l'article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.  
Vist que, mitjançant una Resolució de 4 de setembre de 2007 i una altra Resolució de 31 de gener de 2008, de la directora general de Gestió del Medi Natural, complementàries de la Declaració d'Impacte Ambiental, s'estima acceptable, des del punt de vista ambiental, la construcció del parc eòlic Peñas de Dios i les seues infraestructures associades.  
Vist que està en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.   
Vist l'informe tècnic favorable d'11 de febrer de 2008, emés pel Servici Territorial d'Energia de València.  
Vist que l'energia generada per la instal·lació eòlica parc eòlic Peñas de Dios és evacuada a la xarxa elèctrica a través d'un únic transformador ubicat en la subestació elèctrica Peñas de Dios, exclusiu per a esta instal·lació, i que la suma de les potències unitàries dels aerogeneradors de la instal·lació no supera els 50 MW.  
Vist que la instal·lació objecte d'autorització té els drets d'accés i connexió a la xarxa de distribució, a través de la subestació de 132 kV de Vilamarxant, la qual cosa queda acreditat per l'informe de la companyia distribuïdora Iberdrola de 8 d'agost de 2006, tot això als efectes previstos per l'article 5 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.  
Atés que la finalitat de les instal·lacions objecte d'autorització, situades en la zona eòlica 8 del Pla Eòlic de la Comunitat Valenciana, és la generació d'energia elèctrica destinada a satisfer les necessitats del consum de la Comunitat Valenciana a través de fonts d'energia renovables respectuoses amb el medi ambient.  
Atés que l'article 21.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.   
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.  
Atés que Energías Renovables Mediterráneas, SA (Renomar), té la capacitat legal, tècnica i economicofinancera requerida en l'article 21.2 d) de la Llei 54/1997, de 27 de novembre, del Sector Elèctric, per a la realització de les instal·lacions projectades.   
Atés la Direcció General d'Energia competent per a la resolució del present expedient, d'acord amb el que disposa l'apartat segon de la part dispositiva de la Resolució d'aprovació del pla energètic de la zona 8 del conseller d'Infraestructures i Transport, de 17 d'octubre de 2007.  
Esta Direcció General d'Energia resol:  
Primer  
Atorgar a Energías Renovables Mediterráneas, SA (Renomar), autorització administrativa per a la construcció de la instal·lació eòlica parc eòlic Peñas de Dios, situada en el terme municipal d'Andilla, a la província de València, les característiques principals de la qual són:  
- Potència total: 39 MW  
- Nre. d'aerogeneradors: 26  
- Potència unitària: 1,5 MW  
- Evacuació a través d'un transformador situat a la subestació elèctrica Peñas de Dios, exclusiu per a esta instal·lació.  
- Subestació transformadora formada per:  
Sistema de 132 kV, parc intempèrie, simple barra, format per:  
Una posició de línia connexió amb ST Vilamarxant  
Tres posicions de transformador  
Tres transformadors de potència trifàsics 132/12 kV de 55 MVA  
Dos reactàncies de posada a terra 12 kV de 300 A durant 10 segons  
Un sistema de 12 kV, tipus interior, en cel·les d'aïllament en aire compost per:  
9 cel·les de línia  
3 cel·les de transformador de potència  
3 cel·les de mesurament  
2 cel·les de transformador de servicis auxiliars  
2 cel·les d'adaptament  
- Pressupost parc eòlic: 65.871.001,45 €  
- Pressupost subestació: 2.171.141,00 €  
La present resolució queda sotmesa a les condicions següents:  
1. La present autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.   
2. Les condicions establides en l'apartat segon de la part dispositiva de la Declaració d'Impacte Ambiental, de 2 de març de 2007, de la secretària autonòmica de Territori i Medi Ambient i les resolucions complementàries, de 4 de setembre de 2007, i 31 de gener de 2008.  
3. Les condicions establides en la Resolució de 29 de maig de 2007, del conseller de Territori i Habitatge, d'aprovació definitiva del pla especial d'ordenació de la zona 8.  
4. Les condicions establides en l'apartat segon de la part dispositiva de la Resolució d'aprovació del pla energètic de la zona 8 del Pla Eòlic de la Comunitat Valenciana, de 17 d'octubre de 2007.  
Segon  
Aprovar el projecte d'execució de la instal·lació eòlica parc eòlic Peñas de Dios firmat per Martín Echeverría Crespo, i visat per la demarcació de València del Col·legi Oficial d'Enginyers Industrials de la Comunitat Valenciana, amb data 17 d'abril de 2007, i el projecte de subestació transformadora Peñas de Dios firmat per Pablo Romera Alonso i visat per la delegació de Castelló del Col·legi Nacional d'Enginyers de l'ICAI amb el seu annex justificatiu firmat per Martín Echeverría Crespo i visat per la demarcació de València del Col·legi Oficial d'Enginyers Industrials de la Comunitat Valenciana, amb les condicions següents:  
1. Les obres hauran de realitzar-se d'acord amb el projecte presentat.  
2. El termini de posada en marxa serà de 12 mesos, comptadors a partir de la notificació de la present resolució. Abans de l'acabament del termini esmentat Energías Renovables Mediterráneas, SA (Renomar), podrà sol·licitar-ne l'ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de València a l'efecte de reconeixement definitiu i extensió de l'autorització d'explotació.  
4. Energías Renovables Mediterráneas, SA (Renomar), haurà d'observar en tot moment els preceptes, mesures i condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.  
Tercer  
Declarar, en concret, la utilitat pública de les instal·lacions autoritzades en el punt primer de la part dispositiva de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La necessitat d'ocupació indicada s'estén tant als béns i drets que hagen de ser materialment ocupats amb motiu de l'execució del projecte aprovat, com a aquells que resulten necessaris per a assegurar l'adequat funcionament de la instal·lació, la protecció de l'entorn i del medi ambient en general, així com per a condicionar i executar els enllaços i accessos necessaris per a interconnectar les infraestructures viàries de l'entorn, i això sense perjuí de l'obligació del promotor d'obtindre, amb caràcter previ a l'execució d'estos, les preceptives autoritzacions administratives que a este efecte li fóra legalment exigible demanar.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
  
\* \* \* \* \* \*\* \* \* \* \* \* \* \* L'administració deixarà sense efecte la present resolució en el moment en què observe l'incompliment de les condicions que s'hi imposen.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 14 d'octubre de 2008.- El director general d'Energia: Antonio Cejalvo Lapeña.